section_heading: Životopis
paragraph_text: Prvi njihov zajednički rad je poliptih koji je naručio papa Nikola V 1450., on se danas nalazi u bolonjskoj galeriji. I ovdje je teško procijeniti što je naslikao koji autor, po svemu sudeći Antonio je ipak imao glavnu riječ, generalno rečeno ti su radovi bili pod jakim utjecajem slikarstva Gentile da Fabriana (ornamentika u pozadini) i Masolina (brzo nanošeni potezi kistom, bez jasnih detalja). Vremenom se utjecaj mlađeg Antonija počeo osjećati sve više, tako da su njihovi kasniji poliptisi počeli dobivati sve više renesansnih elemenata.